Z:gnu-www-ja-gpl-american-way--f96a36-As in =26ldquo;free enterprise=26r/ca

Com en "lliure empresa" i en "llibertat d'expressió", l'adjectiu "lliure" de "programari lliure" es refereix a la llibertat, no al preu [N. del T.: en anglès, la paraula "free" significa tant "lliure" com "gratuït"]. Concretament significa que teniu la llibertat d'estudiar, modificar i redistribuir el programari que utilitzeu. Aquestes llibertats permeten als ciutadans ajudar-se entre ells, i participar així en una comunitat. Això contrasta amb el programari privatiu més usual, que manté els usuaris desemparats i dividits: el funcionament intern dels programes és secret, i està prohibit compartir el programa amb el veí. El programari potent i fiable i les tecnologies avançades són conseqüències molt útils de la llibertat, però la llibertat de tenir una comunitat és important per si mateixa.